काठमाडौं— पोखरामा भोलि सोमबारदेखि प्रारम्भ हुने दक्षिण एसियाली क्षेत्रीय सहयोग सङ्गठन (सार्क) को परराष्ट्र मन्त्रीस्तरीय बैठकको सम्पूर्ण तयारी पूरा भएको छ । चार दिनसम्म चल्ने बैठकका लागि पाहुनाको स्वागत, सत्कारसहितका सम्पूर्ण तयारी पुरा भएको बैठक तयारी मुल व्यवस्थापन समितिका संयोजक तथा पश्चिमाञ्चल क्षेत्रीय प्रशासक शंकरप्रसाद कोइरालाले जानकारी दिएका छन् ।
